《洗耳泉》
明代·李孙宸

我闻唐虞代，乃有巢与由。逃荣若避垢，洗耳谢九州。

罗山多飞若，鸣玉漱清幽。岩石俨异搆，眷言隐士邱。

坐听尘嚣尽，岂必濯其流。我来景高风，咫尺不可求。

因思咏沧浪，清浊各自酬。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。